cyanic-selkie/wikianc huggingface dataset:
Janita (laulaja)
Janita nousi kuuluisuuteen hiteillä ”Jos jäät”, ”Maistan maailmaa” ja ”Oma planeetta”. Kappaleiden ilmestymisen aikaan Janita oli vasta 14-vuotias. Janita on voittanut kaksi Emma-palkintoa. Suomeksi julkaistuja albumeja ovat Oma planeetta (1993), Sävyjä (1994), Tunteita (2001) sekä Kokoelma (2005). Janita on levyttänyt viisi englanninkielistä albumia New Yorkissa. I’ll Be Fine -albumi on levytetty myös suomeksi ja julkaistu nimellä Tunteita. Seasons Of Life -albumi julkaistiin Yhdysvalloissa sekä Japanissa vuonna 2006 ja Suomessa 2007. Janita esiintyi 3. maaliskuuta 2007 Huuma-ohjelmassa. Lokakuussa 2019 ilmestyi Janitan kappale Bliss, I Once Had This ja toukokuussa 2021 viimeisin albumi Here Be Dragons. Hänen on määrä esiintyä seuraavan kerran Suomessa Helsingin Tavastia-klubilla syksyllä 2021. Hän määrittelee nykyisen musiikkinsa kitaravetoiseksi vaihtoehtomusiikiksi. Hänen levy-yhtiönsä on ollut 2010-luvun alusta lähtien ECR Music Group.
R.E.M.
Ennen perustamista
Bill Berrysta tuli maaliskuussa 1979 WUOGerz-yhtyeen rumpali. WUOG oli UGA:n radioasema ja yhtyeen muodostivat pääasiassa aseman työntekijät. Eräs WUOG:n työntekijöistä oli Berryyn ihastunut Kathleen O’Brien, joka tunsi Buckin opiskeluajoiltaan Emory-collegessa. O’Brien sai Berryn mukaan WUOGerziin.
I.R.S.-vuodet 1983–1987
Heti vuoden vaihteen jälkeen 1984 R.E.M. oli valmis palaamaan studiolle. Reflection Sound -studioilla syntyivät tammikuussa äänitykset Reckoningia varten ja monia ylimääräisiä ottoja, joista useimmat olivat päätyvä Dead Letter Office -kokoelmalle. Kakkosalbumi Reckoning ilmestyi huhtikuussa 1984. Sen ensimmäinen single oli "So. Central Rain".
Kesäkuussa 1984 R.E.M. perusti virallisen fan clubinsa. Se tarjosi jäsenilleen tiedotuslehden, fanituotteita ja joka joulu fan club -singlen. Kesällä yhtye julkaisi "Rockvillen" singlenä ja teki Little America -nimisen kiertueen USA:ssa ja Kanadassa. Samaan aikaan Reckoning myi hyvin ja sai hyvät arvostelut. Loppuvuodesta R.E.M. esiintyi Japanissa, Britanniassa ja Irlannissa.
Maailmanluokan yhtyeeksi (1988–1996)
13. tammikuuta 1995 alkoi R.E.M:n Monster Tour -maailmankiertue Australian Perthistä. Tiivistahtinen kiertue keskeytyi 1. maaliskuuta, kun kesken konsertin Lausannessa Sveitsissä Bill Berry lyhistyi rumpujensa taakse. Hänet vietiin sairaalaan, jossa hänellä todettiin hengenvaarallinen aivoaneurysma. Kiertue keskeytettiin ja kymmeniä keikkoja peruttiin. Kiertue jatkui 15. toukokuuta Mountain Viewin keikalla Yhdysvalloissa. 11. heinäkuuta Mike Mills joutui leikkaukseen vatsavaivojen takia ja seitsemän seuraavaa Euroopan keikkaa peruttiin. Maailmankiertue päättyi marraskuussa 1995 kolmeen keikkaan The Omni -areenalla Atlantassa.
Inuktitut
Fonologia
Inuktitutissa on 14 konsonanttia, jotka voivat esiintyä niin pitkänä kuin lyhyenäkin. Vokaaleja inuktitussa on kolme: [a], [i] ja [u].
Steinkjer
Steinkjerissä on puunjalostusteollisuutta: kaupunki tuottaa sekä selluloosaa että sahatavaraa lähialueiden kuusimetsistä.
Henry Padovani
pienoiskuva|Henry Padovani 4. lokakuuta vuonna 2016.
Duane
Duane on englanninkielinen miehen etunimi. Se perustuu iirinkieliseen nimeen Dubhán, joka puolestaan viittaa muinaisiirin sanaan dub, "musta". Nimi Dwayne on muunnelma nimestä Duane.
Fernando Romay
Romay kuului Espanjan maajoukkueeseen myös kolmissa MM-kisoissa (1982, 1986, 1990). Hänen joukkueensa ylsi parhaimmillaan neljänneksi Kolumbiassa 1982.
Tankkaustarinat
Ohjelman ensimmäinen kausi kuvattiin keväällä 2019 ja se esitettiin alkusyksystä 2019. Toinen kausi kuvattiin kevättalvella 2021 ja se esitettiin kesän 2021 aikana.
Phil Cavarretta
thumb|Phil Cavarretta Philip Joseph ”Phil” Cavarretta (19. heinäkuuta 1916 – 18. joulukuuta 2010) oli yhdysvaltalainen baseballpelaaja. Hän pelasi Major League Baseball -tasolla Chicago Cubsissa (1934–1953) ja Chicago White Soxissa (1954–1955).
Vimmerbyn reunamoreeni
Vimmerbyn reunamoreeni on reunamoreeni Etelä-Ruotsin itäosissa. Moreenimuodostuma on lähes 100 kilometriä pitkä ja se on syntynyt noin 14 000 vuotta sitten.
Tutkimushistoriaa
Uudet pintakivien beryllium-isotooppien suhteisiin perustuvat mittaukset ovat antaneet ajoitukseksi 14 400 vuotta (±900 vuotta).
Kölnin tuomiokirkko
Kölnin tuomiokirkko (, virallinen nimi Hohe Domkirche St. Peter und Maria) on Saksassa, Kölnin kaupungissa sijaitseva katolinen tuomiokirkko. Se on kaupungin tunnetuin nähtävyys ja yksi Saksan tärkeimmistä arkkitehtuurikohteista.
Historia
Kun kuori oli saatu valmiiksi, vanhan kirkon viimeiset osat purettiin ja uusien tornien, poikkilaivan ja laivan rakennustyöt aloitettiin. Työt keskeytettiin vuonna 1520 kolmeksi sadaksi vuodeksi, jona aikana kirkko näytti raunioilta. Eteläinen seinä oli 56 metriä korkea, kolmasosa nykyisestä korkeudestaan, mutta jotkin seinät olivat vain viisi metriä korkeita. Tornin tyngän yllä oli puinen nostokurki, josta tuli kaupungin symboli sadoiksi vuosiksi.
Halloween (täsmennyssivu)
Halloween voi viitata esimerkiksi seuraaviin asioihin:
Dnata
Palvelut
Dnata tarjoaa maapalveluita 86 lentoasemalla, rahdin käsittelyä 48 lentoasemalla ja catering-palveluita 64 lentoasemalla. Tilikauden 2022–2023 aikana Dnata käsitteli yli 710 000 lentoa ja 2,7 miljoonaa tonnia rahtia sekä valmisti 111 miljoonaa annosta lentokoneruokaa. Vuonna 2016 se oli kolmanneksi suurin lentoyhtiöiden catering-palveluiden tarjoaja kuuden prosentin markkinaosuudellaan. Lisäksi Dnata myy matkoja sekä yrityksille että henkilöasiakkaille usean eri brändin kautta.
Väinö Kaukonen
Henkilöhistoria
Väinö Kaukosen puoliso vuodesta 1941 oli kansatieteilijä Toini-Inkeri Kaukonen.
Kurmandži
Vokaalit
Lähde:
Vammaisurheilu
Vammaisurheilun käsitteitä ja niiden käytön historiaa
Nimitys vammaisurheilu on yleiskäsite vammaisten henkilöiden urheilusta ja liikunnasta. Suomessa toiminnan laajennuttua sotainvalidien kuntoutuksesta uusiin ryhmiin ja naisiin vammaisurheilu järjestyi aluksi omiin diagnoosipohjaisiin etujärjestöihinsä, mihin vaikutti muun muassa se, että kyse oli aluksi vammaisjärjestöjen virkistystoiminnasta. Erityisliikunnasta ja toisinaan erityisryhmien liikunnasta alettiin vammaisurheilun rinnalla puhua 1960-luvulla. Käsitteet ja puhetapa liittyivät tavoitteeseen julkisten liikuntapalvelujen ulottamisesta kaikille sekä erityisliikunnanohjaajien ammattikunnan rakentamiseen erityisopettajien mallin mukaan. Erityisliikunnan ja etenkään toisinaan käytettyä erityisryhmien liikunnan käsitteitä kuvaamassa yleisen liikunnan ulkopuolella olevia henkilöitä tai toimintaa ei vammaisurheilun piirissä pidetty täysin onnistuneena. 2000-luvulle tultaessa englanninkielisissä maissa erityisliikunta (special physical activity) korvautui soveltavalla liikunnalla tai toisinaan sovelletulla liikunnalla (adapted physical activity.) Suomessa erityisliikunta-termin käyttö jatkui yläkäsitteenä ja lainsäädännössä, koska se oli vakiintunut muun muassa ammattinimikkeisiin. Soveltavan liikunnan käsitteitä kuitenkin omaksuttiin toiminnan sisältöihin.
Vammaisurheilukilpailujen historiaa
Vuodesta 1988 lähtien olympialaisten järjestäjä on sitoutunut järjestämään samoilla suorituspaikoilla myös paralympialaiset, kun olympialaiset ovat päättyneet. Kehitysvammaisilla on lisäksi omat kansainväliset arvokilpailunsa, nimeltään Special Olympics. Kuulovammaisten paralympialaisia vastaavaa tapahtumaa kutsutaan nimellä Deaflympics.
Rannevaltimo
Rannevaltimo kulkee lähellä ihon pintaa, ja siitä on helppo koettaa potilaan pulssia. Toisaalta se on arka onnettomuuksille.
Hidžra (islam)
Islamilainen legenda
thumb|Arabian niemimaan topografiakartta. Mekan ja Medinan välimatka on yli 400 km. Ibn Hisham kertoo 800-luvun alussa kirjoittamassaan Muhammedin elämäkerrassa kuvauksen profeetasta, joka perusti sekä islamilaisen valtion että sen uskonnon. Hän kertoo käyttäneensä lähteenä 700-luvun loppupuolella kirjoitettua, mutta nyt kadonnutta Ibn Ishaqin tekemää elämäkertaa, joka perustui koottuihin tarinoihin.
Jaavansaniainen
Jaavansaniainen kasvaa kivien tai puunrunkojen päällä. Sillä on mehevä maavarsi, ja aaltoilevat, sileäreunaiset lehdet, jotka kasvavat noin 20–30 cm korkeiksi. Lehden alapinnalle tulee mustia, pistemäisiä itiöpesäkkeitä. Se lisääntyy myös suvuttomasti lehtiin kasvavien rönsytaimien avulla.
Jaavansaniainen on kotoisin Aasiasta. Se on suosittu akvaariokasvi, koska se maistuu niin kitkerältä, että kalat ja kotilot jättävät sen rauhaan, ja koska sen ei tarvitse saada juuriaan pohjamateriaaliin, niin että pohjasoraa kaivelevat kalat eivät sitä tuhoa. Kasvi kestää myös vähäistä valoa ja monenlaisia vesioloja.
Assaipalmut
Assaipalmut (Euterpe) on palmukasveihin kuuluva kasvisuku, jonka on kuvannut saksalainen Carl Friedrich Philipp von Martius 1823. Siihen kuuluu seitsemän lajia, joita kasvaa luonnonvaraisena trooppisessa Amerikassa, Keski-Amerikasta Argentiinaan. Assaipalmujen tyyppilaji on mm. Kolumbiassa, Venezuelassa ja Brasiliassa kasvava paranassaipalmu (Euterpe oleracea), jonka marjamaisia hedelmiä syödään.
Bernard Lafayette
1970-luvulla Lafayette toimi Amerikan evankelisluterilaisen kirkon ylläpitämän Gustavus Adolphus Collegen rauhankasvatusohjelman johtajana Minnesotassa.
J. A. Mannermaa
Oulun piispa 1936–1943
Mannermaa lähti ehdolle uudelleen piispanvaaliin vuonna 1936. Mannermaa sai vaalissa suurimman kannatuksen ja presidentti Pehr Evind Svinhufvud nimitti hänet tehtävään.
Maison Ikkoku
Komediapainotteisen ihmissuhdesarjakuvan päähenkilöt ovat nuori opiskelija, Yusaku Godai ja tätä muutaman vuoden vanhempi leski, Kyoko Otonashi. Huoneistossa 5 asuva Godai on vain yksi Otonashin merkillisistä vuokralaisista. Muita keskeisiä vuokralaisia ovat herra Yotsuya, rouva Ichinose ja Akemi. Huoneistossa 6 asuva Akemi Roppongi on ammatiltaan tarjoilija. Huoneistossa 4 puolestaan asuu herra Yotsuya, jonka ammatti on muille asukkaille mysteeri. Huoneistossa 1 asuu kolmehenkinen Ichinosen perhe, josta eniten esillä ovat perheen äiti, Hanae Ichinose, ja hänen poikansa Kentaro.
Hernandez-suku
Hernandez -suku on vanha espanjalainen kreivillinen aatelissuku joka on peräisin 1200-luvulta Kastilian ja Toledon maakunnasta kuningas Ferdinand III: sta 1200–1252 jKr.
Jean-Luc Ruty
Ura valmentajana
1999 hän jätti Toulousen ja siirtyi FC Sochaux'n tekniseksi johtajaksi. Joulukuussa 2007 Ruty nousi seuran päävalmentajaksi erotetun Frédéric Hantzin tilalle. Rutyn pesti päättyi tammikuun 2008 alussa, kun Francis Gillot palkattiin Sochaux'n päävalmentajaksi. Ruty palasi takaisin seuran valmennuskeskuksen tekniseksi johtajaksi.
New Yorkin pörssi
Pörssin osakekursseja mitataan muun muassa DJIA-indeksillä.
Transformers: Rise of the Beasts
Transformers: Rise of the Beasts on vuonna 2023 ensi-iltansa saanut yhdysvaltalainen tieteiselokuva. Se on jatko-osa vuoden 2018 elokuvalle Bumblebee sekä osa Transformers-elokuvasarjaa. Elokuvan ohjaa Steven Caple Jr., ja käsikirjoittivat Joby Harold, Darnell Metayer, Josh Peters, Erich Hoeber ja Jon Hoeber. Pääosissa ovat Anthony Ramos ja Dominique Fishback.
Giórgos Karagkoúnis
Benfica
Elokuussa 2005 Karagkoúnis siirtyi portugalilaiseen SL Benficaan vuoteen 2008 ulottuvalla sopimuksella.
Final Fantasy IV
Final Fantasy IV on Squaren (nyk. Square Enix) kehittämä ja julkaisema Final Fantasy-sarjan roolipeli. Peli on julkaistu alun perin vuonna Super Nintendo Entertainment Systemille.
Peli oli sarjansa ensimmäinen Mode 7 -grafiikkaa ja Active Time Battle -taistelujärjestelmää käyttävä peli. Pohjois-Amerikassa peli julkaistiin nimellä Final Fantasy II, sillä aiemmin mantereella oli julkaistu vain sarjan ensimmäinen osa. Nimi kuitenkin palautettiin Final Fantasy IV:ksi SNES-julkaisua seuraavissa käännöksissä, jotka ilmestyivät PlayStationille ja Game Boy Advancelle. Final Fantasy IV:n WonderSwan Color -sovitus tuli saataville pelkästään Japanissa, jossa julkaistiin myös pelin kolmiulotteinen uusversio Nintendo DS:lle joulukuussa 2007.
Juoni
Baronissa kumppanukset löysivät Yangin, joka sattumoisin on menettänyt järkensä. Hän käy heidän kimppuunsa mutta onnekseen hän häviää ja palaa järkiinsä. Kumppanukset neuvottelivat siitä, miten päästä linnaan. Cecil tiesi, että linnaan on olemassa salareitti, mutta sinne pääsyyn tarvitaan avainta. Onneksi Yang oli saanut kyseisen avaimen ja he lähtivät kohti linnaa.
Kuljettuaan vasta vähän matkaa, he löysivät tornin uumenista toisen ilmalaivan, jonka Edge risti Falconiksi. Sitä käyttäen he palasivat kääpiöiden linnaan ja kertoivat kuningas Giottille tapahtuneesta. Hän sanoi, että viimeistä kristallia on suojeltava ja käski kumppanuksia matkustamaan Teljettyyn luolaan. Heillä oli kuitenkin yksi ongelma: Falcon ei kyennyt lentämään laavan yllä. Mutta he löysivät linnasta Cidin, joka osasi muuntaa Falconia siten. Tämän avulla he lensivät luolaan. Taivallettuaan tiensä luolan läpi kumppanukset löysivät kristallin ja ottivat sen. Mutta uloskäynnilla tapahtui jotain odottamatonta. Golbez kutsui heitä telepaattisesti ja otti Kainista uudelleen hallinnan. Kain varasti kristallin ja poistui ennen kuin kukaan ehti tehdä mitään.
Mysidianin kylänvanhin oli jo alkanut toivoa legendaa ja pian alkoikin tapahtua, kun merestä nousi legendan tarkoittama alus, Iso Valas. Kylänvanhin sanoi kumppanuksille, että heidän on käytettävä sitä matkatakseen kuuhun. Kumppanukset ottivat ison valaan ja matkasivat sinne. He löysivät sieltä kalliohin rakennetun palatsin ja menivät sinne. Siellä heidät otti vastaan kuun kansalainen FuSoYa, joka vahtii kuun kansalaisten unta. Hän kertoi, mistä itse asiassa on kyse. Golbez ei ole mies tämän takana, vaan hän on yhden kuun kansalaisen, Zemuksen, mielenhallinnan vankina. Golbezin avulla Zemus on kerännyt kaikki kristallit, jotta hän kykenee herättämään Bab-ilin jättiläisen. Tällä hirviökoneella hän kykenee tuhoamaan kaikki ihmiset maailmasta. FuSoYa myös kertoi kumppanuksille heidän maailmansa historiaa ja veljestään nimeltä KluYa, joka matkasi Isolla Valaalla maailmaan opettamaan sen kansalaisia. Tänä aikana hän rakastui yhteen ihmisnaiseen ja he synnyttivät kaksi lasta, joista toinen on Cecil. FuSoYa ei sanonut kuka toinen on. Hän sanoi, että heidän on pikimmiten palattava maailmaan estämään Bab-ilin jättiläisen herääminen. Hän tuli kumppanusten mukaan, koska hän kykeni sammuttamaan Bab-ilin tornin ympärillä olevan suojakilven.
He pääsivät ytimeen, jossa Golbez ja FuSoYa olivat juuri ottamassa yhteen Zemusin kanssa. Kumpikin käytti vahvimpia osaamiaan loitsuja häntä vastaan ja lopuksi he käyttivät Tupla-Meteo-taikaa. Zemus ei kestänyt sitä, mutta ennen kuin hän kaatui hän sanoi tämän olevan vasta alkua. Golbez ja FuSoYa säälivät Zemusia. Kumppanukset tulivat taistelun jälkeen heidän luo. Golbezin oli vaikea katsoa veljeään Ceciliä ja toisinpäin. Mutta voitto Zemusista ei vielä tullut. Hänen ruumiistaan muodostui henkiolento, joka kutsui itseään nimellä ”Zeromus”. Zeromus tyrmäsi kumppanukset saman tien ja Golbez ja FuSoYa yrittivät käyttää Meteota Zeromusta vastaan, mutta se ei tehonnut, koska Zeromus ei ollut ruumiillinen. FuSoYa käski Golbezin käyttää kristallia häntä vastaan, mutta sekään ei toiminut, koska Golbezin sydän oli pimeyden täyttämä. Lopulta Zeromus käytti itse Meteota ja tyrmäsi siten molemmat. Toivo näytti menetetyltä.
Mukusit
Mukusit (Baikiaea) on afrikkalainen hernekasvisuku, johon kuuluu kuusi lajia. Ne ovat puita, jotka kasvavat trooppisissa alankosademetsissä ja kausikuivissa metsissä. Mukuseja esiintyy Keski-Afrikasta etelään, Nigeriasta Namibiaan. Suomeksi on nimetty yksi laji, sambianmukusi (Baikiaea plurijuga).
Ukrainan historia
Itsenäisyysliike hajoaa
Petljuran hallitus palasi valtaan Saksan keisarin luovuttua kruunustaan 9. marraskuuta 1918 ja Saksan antauduttua ympärysvalloille 11. marraskuuta 1918, minkä vuoksi Saksan Itä-Eurooppaan sijoitetut joukot menettivät sotilaallisen merkityksensä. Ranska ja Britannia vaativat, että saksalaiset joukot kotiutetaan.
1990-luvun sisäpolitiikka
Heinäkuussa 1993 Ukrainan parlamentti julisti strategiset ydinaseet omiksi, mutta suostui jo marraskuussa allekirjoittamaan strategisten aseiden rajoittamissopimuksen, START-1:n ja 1994 ydinsulkusopimuksen, minkä perusteella se luopui myös sille jääneistä strategisista ydinaseista aloittaen länsi-integraation.
Koalitiohallitus
Huolimatta siitä, että hän oli julkisesti kieltäytynyt yhteistyöstä Janukovitšin kanssa, Juštšenko nimitti tämän pääministeriksi ja muodosti ”kansallisen yhtenäisyyden koalitiohallituksen” Meidän Ukraina -puolueen kanssa 3. elokuuta 2006. Parlamentti hyväksyi Janukovitšin pääministeriksi äänin 271–9, opposition boikotoidessa äänestystä. Kolmen puolueen hallituskoalitio sai 239 paikkaa 450-jäseniseen Radaan.
Talouskriisi
Hallituskriisi näytti helpottavan 9. joulukuuta 2008, kun Rada valitsi Volodymyr Lytvynin uudeksi puhemieheksi.
Joe DiMaggio
Nuoruus
DiMaggio jätti high schoolin kesken ja pääsi Pacific Coast Leaguessa pelanneen San Francisco Sealsin joukkueeseen kauden 1932 viimeisiin peleihin. Seuraavalla kaudella DiMaggiosta tuli joukkueensa lyöjätähti. New York Yankees varasi DiMaggion Sealsista 25 000 dollarilla, mutta antoi pojan pelata Sealsissa vielä yhden kauden saadakseen kokemusta. Toisella täydellä kaudellaan DiMaggio saavutti lyöntikeskiarvon .398, löi 34 kunnaria ja valittiin sarjan parhaaksi pelaajaksi.
Volksparkstadion
Volksparkstadion on Hampurissa, Saksassa sijaitseva stadion. Se toimii Bundesliigassa pelaavan Hamburger SV:n kotikenttänä. Stadion oli myös yksi vuoden 2006 jalkapallon maailmanmestaruuskilpailujen tapahtumapaikoista.
Elämän ehdot
Elämän ehdot: Bioetiikan, vapauden ja vastuun filosofiaa on Heta Häyryn ja Matti Häyryn vuonna 1997 ilmestynyt kirjoituskokoelma, joka sisältää tekijöiden yhdessä tai erikseen tekemiä artikkeleita bioetiikkaan liittyvistä aiheista. Useimmat kokoelman kirjoitukset on julkaistu aiemmin muualla.
Ehkäisypilleri
Ehkäisypilleri on länsimaisten naisten käytetyin ehkäisymenetelmä. Myös miehille on yritetty kehittää ehkäisypilleriä, mutta hankkeet ovat kaatuneet hankalien sivuvaikutusten vuoksi. Vuonna 2017 ennustettiin, että miesten ehkäisypillerit tulisivat markkinoille viiden vuoden sisällä. The Economist -lehti valitsi ehkäisypillerin 1900-luvun tärkeimmäksi keksinnöksi. Toisin kuin kondomit, ehkäisypillerit eivät suojaa sukupuolitaudeilta.
Soopeli
Soopeli Suomessa
Koska soopeli on väriltään tummempi kuin näätä, soopeleihin yhdistettiin 1900-luvun alun historiantutkimuksessa erilaiset noki-alkuiset Suomen paikannimet. Arveltiin, että Suomen muinaisen soopelikannan mukaan olisi nimetty muun muassa Nokian kaupunki ja Nokianvirta. Soopelin arveltiin kadonneen Suomesta viimeistään 1600-luvulla. Venäjän Karjalassa ja Baltiassa sitä on väitetty tavatun vielä 1800-luvulla. Sen on väitetty aiemmin esiintyneen myös Länsi-Puolassa. Nykytutkimuksessa on kuitenkin katsottu, ettei Suomessa tai sen lähialueilla ole koskaan esiintynyt soopeleita, ja nois onkin todennäköisimmin viitannut majavaan.
Kevin Anderson
Kevin Anderson (s. 18. toukokuuta 1986 Johannesburg, Etelä-Afrikka) on eteläafrikkalainen tennispelaaja. Hän aloitti ammattilaisuransa vuonna 2007. Ensimmäisen ATP-turnauksensa Anderson voitti helmikuussa 2011 Johannesburgissa. Turnauksen finaalissa hän voitti Somdev Devvarmanin. Toisen turnausvoittonsa hän saavutti maaliskuussa 2012 voitettuaan Delray Beachin loppuottelussa Marinko Matosevicin. Tammikuussa 2019 hän saavutti uransa kuudennen ATP-turnausvoiton Punessa.
Aapo Similä
Nuoruus
Ensimmäinen menestys taiteen alalla tuli kotikaupungissa Oulussa. Similä kutsuttiin Oras-nimisen työväenkuoron johtajaksi. Kuoron johtamista seurasi ensimmäinen tilaussävellys, joka valmistui Suomen Työväen musiikki­liiton laulujuhlille Oulussa 1912. Tuohon tilaisuuteen Similä sävelsi "Pohjolan raatajien juhlalaulun" Kössi Kaatran runoon.
Näyttelijäksi
Joulukuussa 1912 Similä liittyi Pasi Jääskeläisen kiertävään teatteriin, Suomalaiseen Operettiin. Joulun pyhinä Haapavedellä harjoiteltiin Emil Kaupin laulunäytelmä Kosijat, jota kiertueella esitettiin. Kiertue ehti samana keväänä Helsinkiin.
Kiertueilla
Kalevalan 100-vuotisjuhlavuonna 1935 Similä piti soittoiltoja. Hän pukeutui jussipukuun ja pitkävartisiin saappaisiin sekä lauloi sotilas- ja kansanlauluja säestäen itseään kanteleella. Kiertueita järjestyi muun muassa Keski-Eurooppaan Budapestiin. Avustajina esityksissä toimivat paikalliset mieskuorot. Unkarilaisten lehtien arvosteluissa Similä mainittiin heimoveljeyden voimantuntoisena edustajana, viimeisenä runonlaulajana. Vuonna 1939 Similä ulotti kiertueensa Kanadan Vancouveriin, mutta Amerikan-siirtolaisten keskuudessa ei esiintynyt enää yhtä innokasta heimoveljeyden ilmentymää, vaan Similän esittämä hahmo vaikutti vaurastuneiden siirtolaisten silmissä jo liian arkipäiväiseltä.
Marika Mikkola
Tampereen MM-kilpailuissa 2001 Mikkola saavutti hopeaa normaalimatkalla vain kolme sekuntia Simone Luderille hävinneenä. Viestissä hän suunnisti kolmannen osuuden Suomen joukkueessa, joka voitti maailmanmestaruuden neljä minuuttia ennen Ruotsia.
Bridey Murphyn tapaus
Morey Bernstein (noin 1920 – 1999)
Bernsteinin tuttavat pitivät häntä vakavana luonteena. Hän ei kuitenkaan ollut aidosti kiinnostunut perheyrityksestään vaan piti sitä taakkana. Hän kiinnostui hypnoosista 1940-luvun alussa, jolloin hänen ystävänsä viihdytti tuttavapiiriään hypnoosiesityksellä. Näkemästään vaikuttuneena Bernsteinista tuli innokas amatöörihypnotisoija, joka alkoi ahmia aiheesta kertovia kirjoja. Hänen ensimmäinen koehenkilönsä oli hänen vaimonsa Hazel, joka vajosikin hypnoosiin helposti. Bernstein alkoi käyttää hypnoosia kivun lievittämiseen, tupakoinnin lopettamiseen ja erilaisten sairauksien hoitoon. Kiinnostusta todennäköisesti lisäsi se, että koulutoverit olivat pahoinpidelleet hänet lapsena, ja hänellä oli tapauksen johdosta kroonisia kipuja. Pettymyksekseen hän kuitenkin havaitsi, ettei häntä ollut mahdollista hypnotisoida.
Erkki Hakapää
Hakapää aloitti työuransa tie- ja vesirakennushallituksen ylimääräisenä insinöörinä ja siirtyi sieltä Outokumpu-yhtiön Outokummun kaivoksen apulaiskaivosinsinööriksi 1936. Kaivoksen käyttöinsinööri hänestä tuli 1942, vastaava kaivosinsinööri eli kaivososaston päällikkö 1943 ja kaivoksen isännöitsijä eli kaivosjohtaja 1949. Hakapää vaikutti myös osaltaan siihen, että Outokumpuun perustettiin kaivosammattikoulu 1953 ja kaivosteknikkokoulutus aloitettiin Lappeenrannan teknillisessä koulussa 1957.
Kóstas Katsouránis
Kreikan maajoukkueessa Katsouránis on pelannut yli 110 ottelua ja tehnyt niissä kymmenen maalia. Hän debytoi maajoukkueessa vuonna 2001 ja oli tärkeässä roolissa Kreikan yllätysmestaruuteen päättyneissä 2004 EM-kisoissa.
Mu’taziliitit
Varhaishistoria
Abbasidien tullessa valtaan vuonna 750 arabivaltion pääkaupunki siirrettiin Syyrian Damaskoksesta Persian ydinalueelle Bagdadiin. Abbasidikalifit ryhtyivät jatkamaan Persian kuninkaiden käännöspolitiikkaa, jossa antiikin Kreikan tieteellisiä tekstejä käännettiin kreikasta omalle kielelle. Parinsadan vuoden kuluessa onnistuttiin kääntämään melkein kaikki saatavilla ollut antiikin tieteellinen kirjallisuus. Toimintaa helpotti paperinvalmistuksen leviäminen 750-luvulla Kiinasta arabikalifaattiin. Etenkin Kreikan aristotelisesta ja uusplatonistisesta filosofiasta tuli laajan harrastuksen kohde, ja filosofiaa (falsafa) alettiin käyttää islamin puolustamiseen. Basran ohella suuntauksen esimuoto levisi uuteen pääkaupunkiin Bagdadiin.
Aš’ariitit ja maturidit
Abu Ali al-Jubba’in oppilas Abu l-Hasan al-Aš’ari (k. 935) jätti Basran mu’taziliitti-koulukunnan ja perusti oman oppisuuntansa eli aš’ariittien koulukunnan. Siitä tuli ennen pitkää koko sunnalaisen islamin vallitseva suuntaus. Pääasiallinen ero koulukuntien välillä oli, että aš’ariitit panivat kalamiin kuuluvan rationaalisen päättelyn palvelemaan oppia Koraanin luomattomuudesta, Jumalan absoluuttisesta vallasta sekä ihmisen rajoittuneisuudesta ymmärtää Jumalan tahtoa.
Abd al-Jabbar
Mu’taziliittien suurin nimi oli Abd al-Jabbar (k. 1024), joka joskus tunnetaan vain arvonimellä Qadi eli tuomari. Hän laati mu’taziliittien opeista suuren synteesin aikana, jolloin koulukunta oli jo katoamassa. Hän siirtyi Basrasta Bagdadiin ja sieltä Ramahurmuzin kaupunkiin Persianlahden rannalla, missä hän saneli suurteoksensa Kitab al-mughni. Al-Jabbar nimitettiin seuraavaksi Rayn emiirihoviin šariaistuimen päätuomariksi lähelle nykyistä Teherania. Hän nautti pitkään buijidien suosiota, mutta kun hänen tukijansa visiiri ibn Abbad kuoli 955, al-Jabbar erotettiin virastaan, ja hänen omaisuutensa takavarikoitiin.
Work Your Magic
Kappale sai 12 pistettä Venäjältä, Israelilta ja Ukrainalta.
Mu’taziliitit
Koulukunnan hiipuminen
Merkittävin mu’taziliittien kohtaama vastarinta ei tullut muiden teologisten koulukuntien suunnalta vaan kansan parista, missä traditionalismi eli ilmoitukseen nojautuminen järjen asemesta koettiin uskonnon ydinsisällöksi. Traditionalismi kiteytyi 800-luvulla etenkin Ahmad ibn Hanbalin (780–855) opetusten ympärille.
Al-Jabbarin kuoleman jälkeen mu’taziliittien opit jatkuivat hänen seuraajissaan 1000-luvulla. Vaikka sunnalaisuuden piirissä suuntaus kuihtui, etenkin zaidilaisuutta edustavat šiialaiset jatkoivat sen oppien välittämistä madrasoissaan vielä safavidien valtakunnassa 1500-luvulla. Jemenin zaidilaisten keskuudessa suuntaus oli yhä elossa 1900-luvulla.
Puoliyksinkertainen moduli
Puoliyksinkertainen moduli on matemaattinen käsite, joka algebrassa tarkoittaa modulia, joka on suora summa yksinkertaisista moduleista. Yksinkertainen moduli on moduli A, jonka ainoat alimodulit ovat triviaali alimoduli \{0\} ja A itse.
Torium
Esiintyminen ja yleisyys
thumb|left|150px|Toriumia thumb|left|150px|Monatsiittihiekkaa Toriumia esiintyy luonnossa monatsiitti mineraalissa (Ce, La, Nd, Th)PO4, joka on tärkein toriumin malmimineraali. Monatsiittia esiintyy laajalti maapallolla, ja yksittäiset esiintymät voivat olla suuria. Monatsiitti ei reagoi kovin helposti kemiallisesti ja tämä tekee sen käsittelystä toriumin tuottamiseksi hankalaa.
Isotoopit
EC = Elektronisieppaus SF = Spontaani fissio α = Alfahajoaminen
m = Välitila tai virittynyt atomi
Isotooppien atomimassat:
Kimmo Kapanen
Kapanen oli ensimmäisen kerran luukkuvahtina miesten peleissä kaudella 1991–1992, jolloin hän edusti KalPaa. Seuraavien kahden kauden ajan Kapanen toimi KalPan varamaalivahtina. Kaudeksi 1994–1995 hän siirtyi HIFK:hon, jossa pelasi kaksi kautta.
Tölbyn baptistiseurakunta
Historia
Tölbyssä syttyi suuri herätys talvella 1885. Saarnaajat J. Ahlberg ja I. S. Sundell järjestivät kokouksia joka ilta tammikuun lopusta maaliskuun puoliväliin saakka. Sunnuntaisin Tölbyssä järjestettiin peräti kolme kokousta, joihin osallistui runsaasti väkeä. Monet osallistujista kastettiin. Vuoteen 1915 mennessä seurakunnalla oli 94 jäsentä, joista 70 oli kastettu seurakuntaan.
Vuosina 1904–1910 seurakunnan toiminta oli vähentynyt eikä seurakunnalla ollut aktiivista toimintaa. Kesällä 1910 vaasalaiset saarnaajat Johan Erik Söderman ja Johan Gästrin aloittivat uudelleen saarnatilaisuudet rukoushuoneella ja säännölliset tilaisuudet käynnistyivät jälleen. Pietarsaarelainen rouva Sofia Hagman asutti rukoushuonetta ja järjesti säännöllisesti tapaamisia nuorille ja vanhuksille. Vuonna 1912 pastori J. E. Söderman valittiin seurakunnan johtajaksi. Södermanin muuton jälkeen 1916 seurakunnan toiminta hiipui ja se lakkautettiin 1925.
Kofeiini
Päihdekäyttö
Kofeiinia käytetään heikkotehoisena stimulanttina yleensä eri ruokien muodossa. Maailmassa yleisimmin käytettyjä kasveja, joissa on stimulanttivaikutuksen kannalta merkittävästi kofeiinia, ovat kongonkahvin ja arabiankahvin pavut, ja teepensaan lehdet. Muita vähemmän käytettyjä kofeiinipitoisia kasveja ovat mateepuun lehdet, kolapähkinät ja guaranan siemenet. Näistä valmistetaan lähinnä juomia, kuten kahvia, teetä, mateeta ja kolajuomia. Kolapähkinöitä myös syödään. Kaakaopuun pavuissa on vähemmän kofeiinia kuin edeltävissä kasveissa, mutta kaakaopohjaiset ruuat, kuten suklaa, voivat olla merkittävä kofeiinilähde eritoten lapsilla. Kofeiinia käytetään myös energiajuomien ja kofeiinitablettien muodossa.
Annoskoko
Eräässä harvinaisessa tapauksessa 16-vuotias poika kuoli vuonna 2017 kuolinsyytutkijan mukaan kofeiinin laukaiseman rytmihäiriön aiheuttamaan sydänhalvaukseen nieltyään 40 minuutin aikana 330–520 mg kofeiinia. Ruumiinavauksessa ei löydetty piileviä sydänsairauksia. Muiden asiantuntijoiden mukaan kuoleman taustalla on silti kofeiinin lisäksi tai sen sijaan muita tuntemattomia tekijöitä, sillä annosta voidaan pitää yliannostukseen riittämättömänä.
Riippuvuus
Vieroitusoireet eivät ilmene kertaluonteisessa käytössä. Niitä voi alkaa ilmetä esimerkiksi käytettäessä 300 milligrammaa kofeiinia joka päivä vähintään kolmen päivän ajan. Säännöllisesti kofeiinia käyttäneellä vieroitusoireet alkavat usein 12–24 tunnissa. Ne ovat vahvimmat 20–51 tunnissa käytön lopetuksesta lukien. Oireet voivat kestää 2–9 päivää. Niihin lukeutuvat usein päänsärky, väsymys, masennus, tyytymättömyys, keskittymisvaikeudet tai ärtymys. Oireet katoavat usein pian jos kofeiinia käytetään uudelleen.
Kulutus
International Coffee Organization -järjestön (ICO) mukaan vuosina 2018–2019 maailmassa tuotettiin noin 10 miljoonaa tonnia (Mt) kahvia. Suurimmat tuottajat olivat Brasilia, Vietnam ja Kolumbia, joissa tuotto oli vastaavasti 3,8, 1,9 ja 0,8 Mt. ICO:n mukaan vuonna 2017 kahvia kului 2,5 Mt EU:ssa, 1,6 Mt USA:ssa, 0,5 Mt Japanissa ja 0,3 Mt Venäjällä.
Vaikutusmekanismi
Lisämunuaisytimissä kofeiini vapauttaa A1-reseptoriantagonistina katekoliamiineita. Näiden adrenergisilla vaikutuksilla voi olla jonkin verran merkitystä kofeiinin toiminnassa eritoten suurten kofeiiniannosten kohdalla. Munuaisissa kofeiini lisää A1-reseptoriantagonistina muun muassa natriumin, kaliumin, kalsiumin ja veden poistoa virtsaan. Kofeiinin diureettivaikutus johtuu veden poistumisesta virtsaan. Ei silti tiedetä, mihin munuaisten ionipumppuihin kofeiini vaikuttaa.
Allosteeriset vaikutukset
Ihmisissä on myös A1-reseptoriparien ja D1-dopamiinireseptoriparien tetrameerejä selkäytimen liikehermosoluissa, joiden kautta kofeiini tiettävästi edistää edellä kuvatulla tavalla allosteerisesti dopamiinivälitteistä liikettä matalissa kofeiinipitoisuuksissa.
Biosynteesi
pienoiskuva|Kofeiinin ja teobromiinin biosynteesi. Kofeiinia tuottavat kasvit tuottavat puriineista ksantosiinia, josta muodostuu kofeiinia tiettyjen transferaasien suorittamissa metyylin siirtoreaktioissa. Metyyli on peräisin kofaktorina toimivalta S-adenosyylimetioniinilta. 7-Metyyliksantosiinisyntaasi (EC-numero 2.1.1.158) metyloi ksantosiinista 7-metyyliksantosiinin, josta hydrolysoituu 7-metyyliksantosiinisyntaasin nukleosidaasitoiminnon ansiosta pois riboosi ja muodostuu 7-metyyliksantiini. Kofeiinisyntaasi (EC 2.1.1.160) tai teobromiinisyntaasi (EC 2.1.1.159) metyloi 7-metyyliksantiinin teobromiiniksi eli 3,7-dimetyyliksantiiniksi. Kofeiinisyntaasi metyloi tämän kofeiiniksi eli 1,3,7-trimetyyliksantiiniksi. Hieman 7-metyyliksantiinia voi vaihtoehtoisesti metyloitua paraksantiiniksi eli 1,7-dimetyyliksantiiniksi ja sitten kofeiiniksi, mutta tätä reittiä pitkin kofeiinin saanto on verrattain alhainen. Kasveissa on kasvilajista riippuen joko kofeiini- tai teobromiinisyntaasi. Teobromiinisyntaasi ei tuota tehokkaasti kofeiinia, joten sitä sisältävissä kasveissa, kuten kaakaopuussa, muodostuu lähinnä teobromiinia.
Historia
Rungen työstä tietämättä Pierre-Jean Robiquet (1780–1840), joka tunnetaan muun muassa kodeiinin eristämisestä, eristi kofeiinin vuonna 1821. Joseph Bienaimé Caventou (1795–1877) yhdessä Joseph Pelletierin (1788–1842) kanssa ilmoittivat 1826 eristäneensä kofeiinin itsenäisesti likimain samaan aikaan kuin Robiquet. Seuraavina vuosikymmeninä kofeiini eristettiin kahvin lisäksi ensi kerran myös muista kasveista ja välillä se "löydettiin uudelleen". Esimerkiksi vuonna 1826 T. Martius eristi ensimmäisenä "guaraniinin" guaranan siemenistä, 1827 V. Oudry eristi "teiinin" teen lehdistä ja 1836 B. Trommsdorff eristi uudeksi luulemansa aineen mateen lehdistä. 1838 C. J. Mulder ja C. Jobst osoittivat teiinin, 1840 Martius, Berthemot ja Dechastelus osoittivat guaraniinin, ja 1843 J. Stenhouse osoitti Trommsdorffin aineen olevan samoja aineita kuin kofeiini. 1865 W. F. Daniell eristi kofeiinia ensi kerran kolapähkinöistä ja 1882 E. Schmidt eristi sitä kaakaopuun pavuista. vasen|pienoiskuva|200px|Christoph H. Pfaff Vuonna 1832 Christoph Heinrich Pfaff (1773–1852) ja Justus von Liebig selvittivät kofeiinin oikean empiirisen kaavan. 1875 Ludwig Medicus (1847–1915) päätteli kofeiinin ja usean muun puriinin oikeat rakennekaavat virtsahappoon pohjautuvien kokeiden avulla osana tohtoriksi valmistumistaan. pienoiskuva|200px|Ludwig Medicus. Hermann Emil Fischer epäili Medicuksen esittämän rakenteen oikeellisuutta, sillä se oli päätelty teoreettisesti, mikä oli tuon ajan kemian tutkimukselle hyvin poikkeuksellista. Siksi Fischer aloitti kofeiinia ja muita puriineita koskevat tutkimuksensa vuonna 1881. Fischer ja L. Ach syntetisoivat kofeiinin jo 1895 Humboldt-yliopistossa, mutta he esittivät sen rakenteen väärin. Medicuksen esittämä rakenne osoittautui lopulta oikeaksi vasta vuonna 1897 Fischerin samassa yliopistossa suorittamissa kokeissa.
Juho Koskimies
Oulun piispa 1900–1923
Koskimies nimitettiin vuonna 1900 Oulun piispaksi ohi vaaleissa eniten ääniä saaneen Johannes Schwartzbergin, joka sivuutettiin tehtävästä vallanpitäjien näkökulmasta harkitsemattomana pidetyn lehtikirjoituksen vuoksi. Kenraalikurvernööri Nikolai Bobrikovin suosituksesta Oulun piispaksi nostettiin myöntyväisyysmiehenä tunnettu Koskimies (tuolloin Forsman).
Yksityiselämä
Juho Koskimiehen veli oli kielen- ja kirjallisuudentutkija ja koulumies A. V. Koskimies. Koskimies avioitui lapsuudenystävänsä sopraano Lydia Laguksen kanssa vuonna 1886.
Potnapekka
Nallikarin reitti
Nallikarin reitti johtaa Oulun Kauppatorin kautta Oulujoen suiston saarille Linnansaareen, Raatinsaareen ja Toivoniemeen, ja sieltä Hietasaareen missä sijaitsee virkistysalue Nallikari.
Tryptamiinit
thumb|right|250px|[[Tryptamiini voi aiheuttaa ruokamyrkytyksen.]] Tryptamiineihin kuuluviksi yhdisteiksi sanotaan yhdisteitä, jotka sisältävät tryptamiinin kemiallisen rakenteen. Tryptamiini on kasveissa, eläimissä ja sienissä luontaisesti esiintyvä myrkky. Tryptamiineja löytyy samaten useista kasvi-, eläin- ja sienilajeista, ja monet niistä ovat myrkyllisiä. Tryptamiini on biogeeninen amiini, jollaisia muodostuu elintarvikkeisiin pilaantumisen yhteydessä. Muiden muassa aivojen välittäjäaine serotoniini kuuluu tryptamiineihin.
Kirjallisuuskatsaus
Systemaattisen kirjallisuuskatsauksen pohjalta usein tehtävä meta-analyysi yhdistää tilastollisin menetelmin aiempien määrällisten tutkimusten tulokset uudeksi tilastolliseksi tulokseksi. Näin saatu tulos perustuu yhtä suureen aineistoon kuin aiemmat tutkimukset yhteensä ja on siten luotettavampi.
Ioane Petritsi
Ioane Petritsi oli georgialainen 1000- tai 1100-luvun uusplatonilainen filosofi. Hänet tunnetaan parhaiten Prokloksen käännöksistään, joihin hän laati laajan kommentaarin. Myöhemmissä lähteissä häneen viitataan myös nimellä Ioane Tšimtšimeli.
Liisa Pohjola
Maija-Liisa Pohjola (oik. Pohjola-Oramo; 9. heinäkuuta 1936 Seinäjoki – 31. joulukuuta 2021 ) oli suomalainen pianisti ja pianopedagogi. Hän opiskeli Helsingissä Timo Mikkilän, Wienissä Richard Hauserin, Essenissä Detlev Krausin ja Pariisissa Magda Tagliaferron johdolla. Pohjolan ensikonsertti Sibelius-Akatemiassa oli vuonna 1955.
Pohjolasta tuli vuonna 1976 pianonsoiton professori Sibelius-Akatemiaan, jossa hän oli opettanut vuodesta 1965 alkaen. Sitä ennen hän oli opettanut muun muassa Turun konservatoriossa. Hän jäi eläkkeelle vuonna 2001. Pohjola esiintyi solistina ja kamarimuusikkona Euroopan eri maissa. Hän oli ansioitunut erityisesti uuden musiikin tulkitsijana, ja hän oli kantaesittänyt lukuisia teoksia, muun muassa Erik Bergmanin, Kalevi Ahon, Pertti Jalavan, ja Mikko Heiniön sävellyksiä.
Bundesautobahn 4
Bundesautobahn 4 (BAB 4), lyhyemmin Autobahn 4 (A 4), on 616 kilometriä pitkä länsi–itäsuuntainen moottoritie Saksassa. BAB 4 jatkaa Alankomaiden kaakkoiskulman halki länsi–itäsuuntaisesti Saksan rajalle kulkevan moottoritie A 76:n (Rijksweg 76) reittiä. Bundesautobahn 4:n reitti kulkee Alankomaiden rajalta Puolan rajalle Dürenin, Kölnin ja Olpen kautta Kreuztalin Krombachin kaupunginosaan, jossa sen läntinen osa päättyy. Itäinen osa alkaa Bad Hersfeldistä Hessenin koillisosassa ja kulkee Eisenachin, Erfurtin, Weimarin, Jenan, Geran, Chemnitzin, Dresdenin ja Görlitzin kautta Puolan rajalle. Autostrada A4 jatkaa moottoritien reittiä edelleen Zgorzelecin, Wrocławin, Opolen ja Katowicen kautta Krakovaan.
Historia
A 4 osuudella Bad Hersfeld – Eisenach oli viimeinen natsi-Saksassa rakennettu moottoritie (rakennettu 1934–1943). Weihetalin silta Richelsdorfissa ja Wommenin silta jäivät kuitenkin tuolloin rakentamatta. Werran jokilaakson sillan rakentamista ei edes aloitettu. Toisen maailmansodan jälkeen Saksojen välinen raja ylitti Obersuhlin ja Wommenin välisen 12-kilometrisen osuuden useassa kohdassa, ja moottoritie rappeutui vähitellen tuolla osuudella. Saksojen välinen Herleshausen-Warthan raja-asema uudistettiin vuosina 1983 ja 1984. Tuolloin myös A 4 rakennettiin Waltershausenin ja Eisenachin läntisen liittymän välille. Osuus Eisenach–Görlitz kunnostettiin Saksojen yhdistymisen jälkeen. Chemnitzissä sijaitsevan, vuosina 1868–1871 rakennetun Bahrebachmühlenmaasillan (Bahrebachmühlenviadukt) alle rakennettiin alikulku kuusikaistaiselle moottoritielle vuosina 2000–2002, niin että muistomerkiksi julistettu maasilta saattoi säilyttää alkuperäisen asunsa.
Kéa (kunta)
Kunnan osat
Kéan kunta muodostuu seuraavista kylä- ja kaupunkiyhdyskunnista ja asutuksista:
Vladimir Mendelssohn
Ura
Mendelssohn opetti monissa konservatorioissa, kuten Pariisin konservatoriossa, jossa hänellä oli kamarimusiikin professuuri. Hän opetti myös Essenissä, Bolognassa ja Haagissa. Mendelssohn muutti Haagiin, Alankomaihin vuonna 1979.
FS Bayard (1880)
Valmistus
Alus tilattiin Brestin laivastontelakalta ja sen köli laskettiin lokakuussa 1876. Alus laskettiin vesille maaliskuussa 1880 ja se otettiin palvelukseen vuonna 1882.
Palvelus
Bayard riisuttiin aseista ja se muutettiin proomuksi vuonna 1899.
Kuopion kaupunginkirjasto
Tilastoja - koronapandemia näkyi vuonna 2020
Vuonna 2020 Kuopion kaupunginkirjastoon kuului Kuopion pääkirjaston ohella 13 sivutoimipistettä (sisältäen ostopalveluna mukana olevan Kaavin kirjaston ja Tuusniemen kirjaston) sekä yhden laitoskirjaston. Koronaviruspandemia vaikutti huomattavasti kirjaston toimintaa supistavasti. Kirjaston kokoelman kappalemäärä pieneni vuonna 2020 jonkin verran edellisvuodesta (muun muassa aikusten kauno- ja tietokirjallisuuden aineiston poiston myötä), mutta samalla esimerkiksi lasten kauno- ja tietokirjojen määrä kasvoi. Kirjastoa käytti 37 251 lainaajaa, joka oli noin 10 prosenttia edellisvuotta vähemmän. Fyysisten kirjastokäyntien määrä pieneni edellisvuoden 1,3 miljoonasta noin 900 000 käyntiin; toisaalta verkkokäyntien määrä kasvoi lähes 160 000:lla runsaaseen 900 000:een. Koronapandemian aiheuttamista rajoituksista ja suosituksista huolimatta kirjastosta tehtiin yli 1,7 miljoonaa lainaa vuonna 2020. Aukiolotunteja kohden lainausten määrä lisääntyi kymmenisen prosenttia. E-aineiston hankinta ja käyttö lisääntyi tuntuvasti, esimerkiksi e-kirjoja lainattiin kuitenkin vasta noin 35 000 kertaa.
Occupy Wall Street
Arvostelua
Sijoitusyhtiöjohtaja John Paulson arvosteli mielenosoituksia huomauttaen, että "1 % New Yorkin asukkaista maksaa yli 40 % tuloveroista tuottaen suuria etuuksia kaikille kaupungissa ja valtiossa."
Cato-instituutin tutkija Tom Palmerin mukaan yhdysvaltalaisten pitäisi protestoida valtionhallintoa eikä Wall Streetiä vastaan, koska kriisin, työttömyyden ja stagnaation tuottivat Yhdysvaltain keskuspankki, asuntohallitus ja puolivaltiolliset luottolaitokset kuten Fannie Mae ja Freddie Mac, jotka tukivat löysää rahaa ja korkeariskistä asuntolainaamista.
Poliisikustannukset
Noin 700 mielenosoittajaa pidätettiin 1. lokakuuta 2011 heidän tukittuaan Brooklyn Bridgen ajokaistat liikenteeltä. Kesäkuussa 2012 liittovaltion tuomioistuin totesi pidätysten olleen laittomia. Tuomioistuimen mukaan vain hyvin harva mielenosoittajista pystyi kuulemaan poliisin poistumiskäskyä, minkä lisäksi poliisi antoi toiminnallaan ymmärtää että sillan yli saisi kulkea.
Keskisuomalainen
Historia
Keskisuomalaisen edeltäjän, Keski-Suomen, perusti Heikki Fabian Helminen. Lehden ensimmäinen numero ilmestyi 7. tammikuuta 1871. Nykyisen nimensä lehti sai vuonna 1918, kun sanomalehdet Keski-Suomi ja Suomalainen yhdistettiin Keskisuomalaiseksi. Uuden lehden ensimmäinen numero ilmestyi 3. tammikuuta 1918.
Nikkelioksidi
Valmistus ja käyttö
Nikkelioksidia käytetään värjäämään keramiikkaa, lasitteita ja emaleja vihreäksi, keltaiseksi tai ruskeaksi. Muita käyttökohteita ovat ruostumattoman teräksen ja seosterästen valmistus, nikkeliakuissa käytettävien elektrodien valmistus, katalyyttinä orgaanisen kemian prosesseissa ja katalyyttien valmistus, nikkeliyhdisteiden valmistus ja kaasujen suodatukseen käytettävien nikkelikuitujen valmistus.
Pythagóreio
Nykyinen kylä
Paikalle myöhemmin syntyneen kylän nimi oli alun perin Tigáni (Tigánion, Τηγάνι(ον)). Kylä nimettiin uudelleen Pythagóreioksi vuonna 1955 Pythagoraan kunniaksi. Kylän satamassa on Pythagoraan muistomerkki. Muihin nähtävyyksiin kuuluvat antiikin aikaisten raunioiden lisäksi muun muassa Pythagóreion arkeologinen museo sekä Lykoúrgos Logothétiksen linna. Linnan vieressä sijaitseva kylän kirkko on omistettu Vapahtajan kirkastumiselle (Metamórfosis tou Sotíros).
KDM Triton (F358)
Palvelus
Maaliskuusta huhtikuuhun 1992 alus vieraili Yhdysvalloissa ja entisessä Tanskan Länsi-Intiassa osallistuen alueen myynnin 75-vuotisjuhlallisuuksiin.
Streptomysiini
Vaikutustapa
Streptomysiini on bakteereja tappava ja niistä parhaiten tehoaa gramnegatiivisiin sauvabakteereihin, eräisiin stafylokokkeihin ja mykobakteereihin.
Käyttö
Streptomysiiniä on annosteltu lähinnä ruiskeena lihakseen, joko sulfaattina taikka hydrokloridina. Lääke imeytyi elimistöön yleensä nopeasti. Sitä saatettiin annostella tuberkuloosin hoidossa, 1 g eli 1 000 mg 2–3x/vko.
Runous
Runous on vanhin kirjallisuuden laji. Se alkoi suullisena sanataiteena, joka siirtyi yhden runonlaulajan muistista toisen muistiin ja saattoi muuttua matkalla hieman. Muistia auttoivat runomitat alku- ja loppusoinnuin sekä rytmisin keinoin. Kirjoitustaidon kehityttyä runoja alettiin merkitä muistiin, ja kirjoitetusta runoudesta kehittyi uutta taidetta. Moderni runous hylkäsi 1900-luvun alussa runomitat, mutta myös mitallinen runous on edelleen elinvoimainen.
Etymologia
Suomen kielen sana runo tulee germaanisista kielistä, joissa sen vastineet ovat tarkoittaneet muun muassa riimukirjoitusta, oppineisuutta ja salaisuutta. Runoi ilmeisesti merkitsi entisajan suomalaisille ja karjalaisille tietäjää tai šamaania, jonka loitsut ja kertomukset ovat runomuotoisia ja yleensä laulettuja.
Lyriikan muodot
Runous eroaa arkipuheesta ja asiaproosasa siinä, että se käyttää kielen mahdollisuuksia laajasti. Se avaa yllättäviä yhteyksiä eri ilmiöiden välille. Tavallisen kielen ennustettavuus on melko suurta siten, että kuulija tai lukija voi arvata seuraavan sanan tai tarkoitetun asian. Lyriikka on oikullisempaa ja tuoreempaa, mikä tekee siitä vaikeammin avautuvaa. Runoilijan tehtävänä on pidetty kielen automatisoinnin vastustamista.
Tyylikeinoja
Runouden yksi tehokeino on rytmi, joka sekin on toistoa eli samojen tai samankaltaisten äännekuvioiden rytmikästä toistamista. Säännölliset rytmikuviot tunnetaan runomittoina. Ne merkitään kaavioilla, joissa viiva tarkoittaa nousussa olevaa (painollista tai pitkää) tavua ja puolikaari laskussa olevaa (painotonta tai lyhyttä) tavua. Suomen kielessä tämä on usein vaikeaa hahmottaa, sillä suomessa voi pitkä tavu olla painottomassakin kohdassa.
Toni Kirén
Seuraura
Kirén on Kiekkoreippaan kasvatti. Hän pelasi juniorina myös Pelicansissa. Kirén teki liigadebyyttinsä Pelicansissa kaudella 2003–2004, jolloin hän sai tililleen 24 runkosarjaottelua. Kirén teki niissä liigauransa avausmaalin ja toistaiseksi ainoan tehopisteensä, joka syntyi 9. joulukuuta 2003 JYPiä vastaan. Hän pelasi yli puolet kaudesta vielä A-nuorissa ja kauden aikana Kirén pelasi myös neljä Mestis-ottelua alle 20-vuotiaiden maajoukkueessa ilman tehopisteitä. Hän teki huhtikuussa 2004 vuoden mittaisen jatkosopimuksen Pelicansin kanssa.
Kirén jatkoi Kärpissä kaudella 2008–2009, mutta hänen roolinsa jäi edelleen pieneksi. Hän pelasi Kärpissä 17 runkosarjaottelua ilman tehopisteitä ja haki pelituntumaa Hokista yhteensä 11 ottelun verran. Kirén edusti Kärppiä myös yhden ottelun verran Champions Hockey Leaguessa. Siirtorajan kynnyksellä, helmikuussa 2009 hän siirtyi loppukaudeksi HPK:hon, jossa Kirén pelasi 11 runkosarja- ja kuusi playoff-ottelua ilman tehopisteitä.
Heinäkuussa 2012 Kirén teki vuoden mittaisen sopimuksen Ruotsin toiseksi korkeimman sarjatason, HockeyAllsvenskanin nousijajoukkue Asplöven HC:n kanssa. Lokakuussa hänen sopimuksensa kuitenkin purettiin. Kirén vietti loppukautensa Ruotsin I-divisioonan Kalix UHC:ssä.
Polunseuranta
Kaaviomainen kuvaus polunseurannalle on lähellä säteenseurantaa. Kaksisuuntaisessa polunseurannassa seurataan polkua silmästä ja valonlähteestä, jotka yhdistetään poluksi leikkauskohdassa.
McComb
McComb voi tarkoittaa:
Clement Greenberg
Kriitikoksi
Greenberg omistautui vuoteen 1941 asti pääasiassa kirjallisuuskritiikille. Toukokuussa 1941 hän julkaisi Nationissa ylistävän kirjoituksen Paul Kleestä.
Kuvan litteys
Greenbergin johtopäätös oli, että Picasso ja Braque olivat saman ongelman edessä, heidän oli valittava joko illuusio tai representaatio. Syvyyden illuusion valinta sulkisi pois representaation ja johtaisi takaisin kolmiulotteisen maailman kuvaamiseen. Juuri kollaasi selvitti ongelman, representaatio voitaisiin säilyttää vain litteän ja kirjaimellisen maalauspinnan puitteissa ja näin illuusiosta tuli Greenbergin tulkinnan mukaan ensimmäistä kertaa pois suljettu vaihtoehto.
Taidekokoelma
Vuonna 2000 Portlandin taidemuseo hankki Clement Greenbergin taidekokoelman, jossa on 159 maalausta, grafiikan vedosta, piirustusta ja veistosta 1900-luvun puolivälin taiteilijoilta muun muassa Kenneth Nolandin, Helen Frankenthalerin, Jules Olitskin, ja Sir Anthony Caron teoksia. Samassa taidemuseossa on myös kriitikon kirjastokokoelma.
Jens Cajuste
Jens-Lys Michel Cajuste (s. 10. elokuuta 1999 Göteborg) on ruotsalainen jalkapalloilija, pelipaikaltaan keskikenttäpelaaja. Hän on pituudeltaan 188-senttimetrinen. Hän edustaa Tanskan Superliigassa pelaavaa Midtjyllandia, jonne hän siirtyi kesällä 2018 Ruotsin toisella sarjatasolla pelanneesta Örgrytestä.
I’m a Gummy Bear (The Gummy Bear Song)
I'm a Gummy Bear (The Gummy Bear Song) on noveltinen dance-kappale Gummibäriltä, joka viittaa Saksasta peräisin oleviin karhunmuotoisiin nallekarkkeihin. Kappaleen sanoitti saksalainen säveltäjä Christian Schneider sekä julkaisi sen oman Gummybear International levy-yhtiön alaisena 13. lokakuuta 2007. Ensimmäisenä kappale julkaistiin Unkarissa, jossa se oli singlelistan ensimmäisellä sijalla yhteensä kahdeksan kuukautta.
Joseph B. Foraker
thumb|Joseph B. Foraker Joseph B. Foraker (5. heinäkuuta 1846 – 10. toukokuuta 1917) oli yhdysvaltalainen republikaanipoliitikko.
Dispersaali
Dispersaalin merkitys
Dispersaali vaikuttaa populaatioihin monella tapaa, ja sillä on ekologisten vaikutusten lisäksi myös geneettisiä ja evolutiivisia vaikutuksia. Ekologisesti merkittävän prosessin siitä tekee muun muassa sen paikallista lajinsisäistä kilpailua vähentävä vaikutus; dispersaalin seurauksena paikallinen tiheys voi pienentyä. Dispersaali voi johtaa uusien alueiden asuttamiseen ja lajin levinneisyysalueen laajenemiseen. Tehokas dispersaalikyky on monesti yksilölle hyödyllinen ominaisuus. Toisinaan valinta kuitenkin suosii vähäistä dispersaalia, koska tutussa ympäristössä eläminen voi olla etu, sukulaisyksilöt saattavat tehdä yhteistyötä keskenään tai dispersoivat yksilöt saattavat kohdata muissa populaatioissa syrjintää.